เมื่ออาทิตย์ก่อนแวะไปคุยงานย่านเพลินจิต เพื่อนแนะนำให้ลองทานมาข้าวเที่ยงที่นี่ คือช่วงนี้เขามีโปรโมชั่นเลือกเมนูอาหารจานเดียว + เครื่องดื่มร้อนเย็น ในราคาเพียง 160 บาท ก็จัดไปสิครับ ถ้าจำไม่ผิด เขามีให้เลือกประมาณ 4 เมนู ผมเลือกสั่งสปาเก็ตตี้ต้มยำกุ้ง เพื่อนเลือกสปาเก็ตตี้ข้าวซอยไก่ รสชาติก็ไม่ได้ขี้เหร่นะ ทานได้ เพิ่มกาแฟมอคค่ามาอีกแก้ว ในราคานี้ถือว่าคุ้มสุด ๆ เคยกินอาหาร/ขนม/เครื่องดื่ม ที่ Casa Lapin สาขาอื่น อย่างน้อยต้องมี 200-300 อัพ ใครผ่านมาแถวนี้ แวะเข้ามาทานกันได้เลย สำหรับช่วงเช้า เห็นมีโปร Early Bird สำหรับเครื่องดื่มด้วยนะครับ